Afrikaans: Sedert die opheffing van apartheid in 1994 het Suid-Afrika geweldige transformasie ondergaan. Die grondwet, wat in 1996 aangeneem is en wat as een van die mees progressiewe grondwette in die wêreld beskou word, is ’n bewys van hierdie transformasie. Die grondwet se essensie is gewortel in gelykheid en diversiteit. Ten spyte van die inklusiewe karakter van die veranderinge wat aan die grondwet en verwante wetgewing aangebring is, bly die Suid-Afrikaanse Standaard (SABS 0400), veral Deel S ‘Fasiliteite vir gestremde persone’, nietemin ’n ontmoedigend eksklusiewe dokument. Hierdie artikel dokumenteer die inklusiewe aard van SuidAfrika se nuwe grondwet, asook verwante wetgewing. Deel S van die SABS 0400 word binne hierdie konteks krities beoordeel. Narvorsing is gedoen deur middel van ’n literatuurstudie, vraelyste, en ’n onderhoud met die tegniese raadgewer van die Suid-Afrikaanse Nasionale Standaard (SANS); hierna is die pertinente dokumentasie geanaliseer. Laastens word aanbevelings gemaak in ’n poging om ’n bou-omgewing wat waarlik inklusief is, daar te stel.